CELEX: 42013Y0306(01)
Language: lt
Date: 1355961600000
Title: Krovinių vežimo geležinkeliais koridorių Nr. 1 ir Nr. 2 vykdomųjų valdybų sprendimas, kuriuo nustatoma krovinių vežimo geležinkeliais koridorių Nr. 1 ir Nr. 2 pajėgumų paskirstymo sistema

6.3.2013   
            
            
               LT
            
            
               Europos Sąjungos oficialusis leidinys
            
            
               C 65/4
            
         Krovinių vežimo geležinkeliais koridorių Nr. 1 ir Nr. 2 vykdomųjų valdybų sprendimas, kuriuo nustatoma krovinių vežimo geležinkeliais koridorių Nr. 1 ir Nr. 2 pajėgumų paskirstymo sistema
   2013/C 65/04
   BELGIJOS KARALYSTĖS, VOKIETIJOS FEDERACINĖS RESPUBLIKOS, PRANCŪZIJOS RESPUBLIKOS, ITALIJOS RESPUBLIKOS, LIUKSEMBURGO DIDŽIOSIOS HERCOGYSTĖS IR NYDERLANDŲ KARALYSTĖS TRANSPORTO MINISTRAI,
   DALYVAUJANT EUROPOS KOMISIJOS PIRMININKO PAVADUOTOJUI,
   atsižvelgdami į
   
               —
            
            
               2012 m. lapkričio 21 d. Europos Parlamento ir Tarybos direktyvą 2012/34/ES, kuria sukuriama bendra Europos geležinkelių erdvė (1), ypač į jos 39, 43, 45, 46, 48 straipsnius, 56 straipsnio 1 dalį ir VII priedą,
            
         
               —
            
            
               2010 m. rugsėjo 22 d. Europos Parlamento ir Tarybos reglamentą (ES) Nr. 913/2010 dėl konkurencingo krovinių vežimo Europos geležinkeliais tinklo (2), ypač į jo 8, 13, 14, 15, 18, 19 ir 20 straipsnius,
            
         kadangi:
   
               —
            
            
               2011 m. birželio 27 d. Antverpene įvykusios konferencijos proga buvo įsteigtos Reglamento (ES) Nr. 913/2010 8 straipsnyje minėtos krovinių vežimo geležinkeliais koridorių Nr. 1 ir N. 2 vykdomosios valdybos ir priimtas jų užduočių aprašas,
            
         
               —
            
            
               2011 m. birželio 29 ir liepos 11 d. raštuose krovinių vežimo geležinkeliais koridorių Nr. 1 ir Nr. 2 vykdomųjų valdybų pirmininkai informavo Europos Komisiją apie valdybų įsteigimą,
            
         
               —
            
            
               2011 m. spalio 19 d. raštuose atsakydama pirmininkams Europos Komisija pritarė, kad būtų įsteigtos krovinių vežimo geležinkeliais koridorių Nr. 1 ir Nr. 2 vykdomosios valdybos,
            
         
               —
            
            
               vykdomosios valdybos turi nustatyti infrastruktūros pajėgumų paskirstymo krovinių vežimo koridoriuje sistemą, kaip numatyta Reglamento (ES) Nr. 913/2010 14 straipsnio 1 dalyje,
            
         
               —
            
            
               vyksta Šveicarijos derybos su Europos Komisija dėl Reglamento (ES) Nr. 913/2010 perkėlimo į nacionalinę teisę,
            
         
               —
            
            
               krovinių vežimo geležinkeliais koridoriai Nr. 1 ir Nr. 2 susijungia Roterdame, Antverpene ir Bazelyje; krovinių vežimo geležinkeliais koridoriai Nr. 1 ir Nr. 8 susijungia Roterdame, Antverpene ir Duisburge; krovinių vežimo geležinkeliais koridoriai Nr. 1 ir Nr. 6 susijungia Milane; krovinių vežimo geležinkeliais koridoriai Nr. 2 ir Nr. 6 susijungia Lijone, krovinių vežimo geležinkeliais koridoriai Nr. 2 ir Nr. 4 susijungia Mece,
            
         
               —
            
            
               reikia priimti bendras privalomas koridorių taisykles, pagal kurias vieno langelio principu veikiančios koridoriaus įstaigos galėtų pajėgumus paskirstyti teisingai, taip pat nesuderinamų paraiškų atveju,
            
         
               —
            
            
               pageidautina vienoda infrastruktūros pajėgumų paskirstymo visuose krovinių vežimo geležinkeliais koridoriuose sistema,
            
         
               —
            
            
               dėl šios infrastruktūros pajėgumų paskirstymo sistemos susitarė krovinių vežimo geležinkeliais koridorių Nr. 1 ir Nr. 2 administracinės valdybos,
            
         
               —
            
            
               siekdami įgyvendinti sistemą, infrastruktūros valdytojai arba paskirstymo įstaigos ją paminės nacionalinio tinklo nuostatuose,
            
         
               —
            
            
               nuomonę dėl šios infrastruktūros pajėgumų paskirstymo sistemos išreiškė reguliavimo įstaigos,
            
         
               —
            
            
               šį dokumentą pasirašantys ministrai sieks, kad jis būtų taikomas, ir apsvarstys galimybę jį taikyti ir kitiems koridoriams, su kuriais jie susiję,
            
         
               —
            
            
               parengtas šios sistemos tekstas anglų kalba,
            
         NUSPRENDŽIA patvirtinti priede išdėstytą infrastruktūros pajėgumų paskirstymo krovinių vežimo geležinkeliais koridoriuose Nr. 1 ir Nr. 2 sistemą;
   NUSPRENDŽIA, kad ši sistema turi būti įgyvendinta;
   SUTINKA, kad šis sprendimas jų valstybėms būtų privalomas;
   PRAŠO Europos Komisijos šį sprendimą ir priede išdėstytą infrastruktūros pajėgumų paskirstymo krovinių vežimo geležinkeliais koridoriuose Nr. 1 ir Nr. 2 sistemą paskelbti Europos Sąjungos oficialiajame leidinyje.
   
      INFRASTRUKTŪROS PAJĖGUMŲ
   
   
      paskirstymo krovinių vežimo geležinkeliais koridoriuose pagal Reglamentą (ES) Nr. 913/2010 sistema
   
   I.   SISTEMOS TIKSLAS, TAIKYMO SRITIS IR POBŪDIS
   
               1.
            
            
               Reglamento (ES) Nr. 913/2010 (toliau – reglamentas) 14 straipsnio 1 dalimi reikalaujama, kad vykdomosios valdybos nustatytų pajėgumų paskirstymo koridoriuje sistemą. Pajėgumų paskirstymo koridoriuje sistema susijusi su privalomomis reglamento nuostatomis dėl pajėgumų paskirstymo.
               Ši pajėgumų paskirstymo koridoriuje sistema (toliau – koridoriaus sistema) susijusi tik su paskirstymu iš anksto nustatytose traukinių linijose ir su vieno langelio principu veikiančiai koridoriaus įstaigai (toliau – koridoriaus įstaiga) suteiktais rezerviniais bent vieną valstybinę sieną kertančių krovininių traukinių, kaip numatyta reglamento 14 straipsnio 4 dalyje, pajėgumais, t. y. tais atvejais, kai pagal reglamento 13 straipsnį koridoriaus įstaiga privalo paskirstyti pajėgumus.
               Vykdomoji valdyba įvertins koridoriaus sistemos veikimą, atsižvelgdama į 1 priede nustatytos stebėjimo kriterijus. Reguliavimo įstaigos vykdomajai valdybai pateiks savo pastabas.
            
         
               2.
            
            
               Sistema taikoma infrastruktūros valdytojams ir paskirstymo įstaigoms, kad būtų įvesti aiškūs ir skaidrūs koridoriaus įstaigos atliekamo paskirstymo iš anksto nustatytose traukinių linijose principai. Infrastruktūros valdytojai ir paskirstymo įstaigos sistemą įgyvendins, atitinkamas nuostatas įtraukdamos į savo tinklų nuostatus.
               Sistemos taikymo sritis bus apibrėžta koridoriaus įgyvendinimo plane, kuriame bus nustatyti maršrutai ir jungiamosios linijos.
            
         II.   IŠ ANKSTO NUSTATYTŲ TRAUKINIŲ LINIJŲ SKYRIMO PRINCIPAI
   Nacionalinių infrastruktūros valdytojų bei paskirstymo įstaigų suteikti pajėgumai ir koridoriaus įstaigai suteikti rezerviniai pajėgumai paimami iš krovinių vežimui skirtų nacionalinių pajėgumų. Pagal reglamento 14 straipsnį infrastruktūros valdytojai ir paskirstymo įstaigos tiesia iš anksto nustatytas linijas ir nustato rezervinius pajėgumus, atsižvelgdami, inter alia, į:
   
               —
            
            
               transporto rinkos tyrimą, kuriame analizuojama tarptautinio krovinių vežimo koridoriuje paklausa ir aptariamas įvairių tipų, visų pirma keleivių, vežimas,
            
         
               —
            
            
               prašymą dėl infrastruktūros pajėgumų, susijusį su ankstesniais ir dabartiniais traukinių tvarkaraščiais,
            
         
               —
            
            
               nacionalinius bendruosius susitarimus.
            
         Iš anksto nustatytų traukinių linijų skyrimas išsamiau paaiškintas informaciniame koridorių dokumente.
   Išimtinis šių iš anksto nustatytų traukinių linijų administravimas koridoriaus įstaigai perleidžiamas ne vėliau kaip X-11, o rezerviniai pajėgumai – likus bent 60 dienų iki traukinio išvykimo (X-2).
   Kai įmanoma, infrastruktūros valdytojai ir paskirstymo įstaigos, be iš anksto nustatytų traukinių linijų, sieks skirti terminalus jungiančias linijas ir suteikti jų prieigą.
   Koridoriui skiriamos iš anksto nustatytos traukinių linijos, kurias koridoriaus įstaiga administruoja paskirstydama metiniame tvarkaraštyje, ir rezerviniai pajėgumai. Todėl būtina, kad nurodyti skirti pajėgumai būtų apsaugoti nuo vėliau infrastruktūros valdytojų bei paskirstymo įstaigų atliekamų pakeitimų, kurie darytų didelį poveikį pareiškėjams.
   Administracinė valdyba sprendžia, ar, vadovaujantis informaciniame koridorių dokumente paskelbtu principu ir atsižvelgiant į poreikį turėti pakankamų kokybiškų rezervinių pajėgumų, koridoriaus įstaiga nepanaudotus pajėgumus grąžina atitinkamiems infrastruktūros valdytojams ir atitinkamoms paskirstymo įstaigoms iki X-7,5 termino, jei taip, kiek pajėgumų.
   III.   PRINCIPAI, PAGAL KURIUOS KORIDORIAUS ĮSTAIGA PASKIRSSTO IŠ ANKSTO NUSTATYTŲ TRAUKINIŲ LINIJAS IR REZERVINIUS PAJĖGUMUS
   Pagal reglamento 13 straipsnį, sprendimą dėl iš anksto nustatytų traukinių linijų ir rezervinių pajėgumų paskirstymo krovinių vežimo koridoriuje priima koridoriaus įstaiga.
   Kaip infrastruktūros valdytojai ir paskirstymo įstaigos, koridoriaus įstaiga turi laikytis Direktyvos 2012/34/ES taisyklių, ypač 29 straipsnio.
   Tvarkaraščių sudarymo veiksmai, susiję su iš anksto nustatytomis traukinių linijomis ir rezerviniais pajėgumais, apibūdinti 2 priede.
   1.   Bendrieji koridoriaus įstaigos steigimo principai
   
   Koridoriaus įstaiga turi būti steigiama remiantis ir vadovaujantis skaidrumo, nediskriminavimo, nepriklausomumo, pusiausvyros ir teisingumo principais.
   Už koridoriaus įstaigos paskyrimą arba įsteigimą, taip pat už jos veikimo sąlygas atsako administracinė valdyba. Įgyvendinimo plane, kuris bus įtrauktas į administracinės valdybos pagal reglamento 18 straipsnį paskelbsimą informacinį koridorių dokumentą, bus apibūdintos koridoriaus įstaigos kompetencijos sritys, organizacinė forma, prieigos teisės, atsakomybė pareiškėjų atžvilgiu, veikimo būdas ir naudojimo sąlygos.
   2.   Skaidrumo ir nediskriminavimo principai
   
   Priėmę informacinį koridorių dokumentą, infrastruktūros valdytojai ir paskirstymo įstaigos paskelbs koridoriaus įstaigos veikimą ir struktūrą savo tinklų nuostatuose. Savo tinklų nuostatuose jie taip pat paminės informacinį koridorių dokumentą.
   Pagal reglamento 13 straipsnį, koridoriaus įstaiga tvarkys geležinkelio įmonių arba patvirtintų pareiškėjų paraiškas dėl iš anksto nustatytų linijų ir rezervinių koridoriaus infrastruktūros pajėgumų skyrimo bent vieną valstybinę sieną koridoriuje kertantiems traukiniams (nagrinės prašymus, koordinuos veiklą su infrastruktūros valdytojais ir paskirstymo įstaigomis, užtikrins stebėjimą, priims sprendimus ir teiks atsakymus). Kiekviena paraiška turėtų būti registruojama koridoriaus įstaigoje ir sulaukti deramo atsakymo.
   X-8 (įprastą prašymų dėl iš anksto metiniame tvarkaraštyje nustatytų linijų pateikimo dieną) gavusi visus prašymus, koridoriaus įstaiga nedelsdama iki X-7,5 nuspręs dėl iš anksto nustatytų traukinių linijų paskyrimo ir paskyrimą atitinkamai pažymės iš anksto nustatytų traukinių linijų registre.
   Reglamento 13 straipsnio 3 ir 4 dalimis taip pat reikalaujama, kad koridoriaus įstaiga nedelsdama informuotų infrastruktūros valdytojus ir paskirstymo įstaigas apie gautas paraiškas ir priimtus dėl jų sprendimus. Taip pat reikalaujama, kad jei paraiškos dėl infrastruktūros pajėgumų paskirstymo negalima patenkinti, koridoriaus įstaiga nedelsdama ją siunčia kompetentingiems infrastruktūros valdytojams ir kompetentingoms paskirstymo įstaigoms, kurie priima sprendimą dėl šios paraiškos ir jį perduoda koridoriaus įstaigai, kad ji galėtų imtis tolesnių veiksmų. Tokia procedūra sudaro sąlygas, kad, koridoriaus įstaigai gavus paraiškas dėl tarptautinių krovinių vežimo geležinkeliais linijų, būtų imtasi tolesnių veiksmų.
   3.   Teisingumo ir nepriklausomumo principai
   
   Koridoriaus įstaiga laikosi įsipareigojimų dėl gautų paraiškų konfidencialumo.
   Koridoriaus atžvilgiu, taigi, ir tarptautinio bendradarbiavimo požiūriu koridoriaus įstaigos ekspertai, vykdydami įgaliojimus, turi dirbti nepriklausomai nuo savo infrastruktūros valdytojų bei paskirstymo įstaigų ir užtikrinti, kad būtų priimti sprendimai dėl iš anksto nustatytų traukinių linijų ir rezervinių pajėgumų paskirstymo koridoriuje. Tačiau koridoriaus įstaigos ekspertai gali bendradarbiauti su infrastruktūros valdytojais ir paskirstymo įstaigomis, koordinuojant traukinių linijų paskirstymą koridoriuje su įeinančių ir išeinančių nacionalinių traukinių linijų paskirstymu.
   4.   Bendradarbiavimo ir pusiausvyros principai
   
   Infrastruktūros valdytojai ir paskirstymo įstaigos koordinuos ir suves iš anksto nustatytas koridoriaus traukinių linijas į koridoriaus įstaigos traukinių linijų katalogą, atsižvelgdami į rinkos poreikius, išreikštus, inter alia, transporto rinkos tyrime. Pagal reglamento 19 straipsnio 2 dalį, administracinė valdyba kasmet informuos vykdomąją valdybą apie kiekybinius ir kokybinius koridoriaus traukinių linijų pokyčius (žr. 1 priede išvardytus minimalius rodiklius).
   5.   Prioritetai, kurių koridoriaus įstaiga turi laikytis nesuderinamų paraiškų atveju
   
   X-8 gavusi visus prašymus dėl iš anksto nustatytų traukinių linijų, koridoriaus įstaiga nuspręs dėl iš anksto nustatytų traukinių linijų paskyrimo.
   Nesuderinamų paraiškų atveju koridoriaus įstaiga taikys bendrą koordinavimo prioriteto taisyklę, pagal kurią siekiama teikti pirmenybę infrastruktūros valdytojų ir paskirstymo įstaigų požiūriu didesnę komercinę vertę turintiems pareiškėjams ir kuo labiau padidinti pajėgumų naudojimą (ilgesnės iš anksto nustatytų traukinių linijų atkarpos ir dažniau). Formulė apibūdinta 3 priede.
   Šis priedas gali būti keičiamas bendru vykdomosios ir administracinės valdybų sutarimu.
   Nesuderinamų paraiškų atveju ši koordinavimo prioriteto taisyklė taikoma tik iš anksto nustatytoms koridoriaus traukinių linijoms ir tik nuo X-8 iki X-7,5.
   Priėmusi sprendimą dėl iki X-8 gautų prašymų, koridoriaus įstaiga pareiškėjams, kurių prašymo nepatenkino, pasiūlys alternatyvias iš anksto nustatytas traukinių linijas. Jei tokie alternatyvūs sprendimai nevisiškai tiks pareiškėjui, pagal reglamento 13 straipsnio 4 dalį koridoriaus įstaiga prašymus nusiųs kompetentingiems infrastruktūros valdytojams ir kompetentingoms paskirstymo įstaigoms. Tokius prašymus dėl traukinių linijų infrastruktūros valdytojai ir paskirstymo įstaigos turėtų laikyti pateiktais iki X-8 termino.
   Po X-8 pateiktiems prašymams bus taikoma eiliškumo taisyklė.
   Šios taisyklės su apibūdintais koridoriaus aspektais bus įtrauktos į kiekvieno koridoriaus administracinės valdybos nario nacionalinio tinklo nuostatus ir vėliau paskelbtos informaciniame koridorių dokumente.
   IV.   REGULIAVIMO ĮSTAIGŲ VYKDOMA KONTROLĖ
   Gavusios skundų, reguliavimo įstaigos (ex post) kontroliuoja pajėgumų paskirstymo sistemos poveikį metiniam paskirstymui. Reguliavimo įstaigos gali taip pat imtis tyrimų savo iniciatyva.
   Pagal reglamento 20 straipsnį, kiekvieno koridoriaus reguliavimo įstaigos bendradarbiauja. Ministrai ragina reguliavimo įstaigas apibūdinti, kaip jos bendradarbiaus vykdydamos koridoriaus įstaigos veiklos kontrolę, pavyzdžiui, sudarys bendradarbiavimo susitarimą, kuriame nustatys skundų dėl koridoriaus įstaigos atliekamo paskirstymo teikimo ir sprendimų dėl skundų priėmimo tvarka. Toks susitarimas turėtų būti paskelbtas.
   Remiantis kai kurių šalių teisės nuostatomis, reguliavimo įstaigos turi dalyvauti paskirstymo procese (pvz., jei prašymo negalima patenkinti). Tokiu atveju reguliavimo įstaiga atsakys už infrastruktūros valdytojų ir paskirstymo įstaigų veiklos stebėjimą savo teritorijoje pagal Direktyvos 2012/34/ES 56 straipsnio 1 dalį.
   V.   PATVIRTINTI PAREIŠKĖJAI
   Pagal reglamento 15 straipsnį, įgaliotas pareiškėjas gali tiesiogiai kreiptis į koridoriaus įstaigą dėl iš anksto nustatytų traukinių linijų ir rezervinių pajėgumų. Taigi, jei koridoriaus įstaiga skyrė iš anksto nustatytą traukinių liniją ir rezervinių pajėgumų, patvirtintas pareiškėjas turėtų koridoriaus įstaigai per administracinės valdybos nustatytą laikotarpį nurodyti paskirtąją geležinkelio įmonę (-es), kuri (-ios) iš anksto nustatytą traukinių liniją ir rezervinius pajėgumus naudos patvirtinto pareiškėjo vardu. Todėl paskirtoji geležinkelio įmonė turi su atitinkamais infrastruktūros valdytojais ar paskirstymo įstaigomis sudaryti reikiamas atskiras sutartis pagal atitinkamas nacionalinio tinklo prieigos sąlygas.
   Informaciniame koridorių dokumente bus apibūdintos pareiškėjų teisės ir prievolės koridoriaus įstaigos atžvilgiu, ypač jei dar nepaskirta jokia geležinkelio įmonė. Siekiant paskatinti veiksmingai naudoti paskirtąją traukinių liniją, tinklo nuostatuose turėtų būti numatyti užsakymo mokesčiai.
   
      ĮGYVENDINIMAS
   
   Ši koridoriaus sistema įsigalioja ją pasirašius. Pirmąjį koridoriaus sistemos vertinimą vykdomosios valdybos atliks praėjus dviem mėnesiams nuo 19 straipsnio 2 dalyje numatytos stebėjimo ataskaitos už 2014 m. gavimo. Ši sistemos versija turi būti paskelbta informaciniame koridorių dokumente.
   
      PRIEDAI
   
   
               1.
            
            
               Paskirstymo proceso stebėjimas
            
         
               2.
            
            
               Tvarkaraščių sudarymo veiksmai, susiję su iš anksto nustatytomis traukinių linijomis ir rezerviniais pajėgumais
            
         
               3.
            
            
               Koordinavimo prioriteto taisyklės, X-8 taikomos nesuderinamų prašymų dėl iš anksto nustatytų traukinių linijų, apibūdinimas
            
         
      Pasirašytas 2012 m. gruodžio 20 d. Briuselyje vienu originaliu egzemplioriumi, kurio tekstai prancūzų, vokiečių, italų ir olandų kalbomis yra autentiški.
      
         Melchior WATHELET
         
            Staatssecretaris voor Mobiliteit
         
         
            Secrétaire d’Etat à la mobilité
         
         
            Staatssekretär für Mobilität
         
         
            Voor het Federal Overheid Dienst Mobiliteit and Vervoer van Belgïe
         
         
            Pour le service publique fédéral mobilité et transports de Belgique
         
         
            Für den Föderaler Öffentlicher Dienst Mobilität und Transportwesen
         
      
      
         Peter RAMSAUER
         
            Bundesminister für Verkehr, Bau und Stadtentwicklung von Bundesrepublik Deutschland
         
         
            Für das Bundesministerium für Verkehr, Bau und Stadtentwicklung
         
      
      
         Frédéric CUVILLIER
         
            Ministre délégué auprès de la ministre de l'écologie, du développement durable et de l'énergie, en charge des transports, de la mer et de la pêche de la République française
         
         
            Pour le ministère de l'écologie, du développement durable et de l'énergie
         
      
      
         Mario CIACCIA
         
            Vice Ministro delle infrastrutture e dei trasporti de la Repubblica italiana
         
         
            Per il Ministero delle infrastrutture e dei trasporti
         
      
      
         Claude WISELER
         
            Ministre du développement durable et des infrastructures du Grand-Duché de Luxembourg
         
         
            Pour le Département des Transports du Grand-Duché de Luxembourg
         
      
      
         Wilma J. MANSVELD
         
            De Staatssecretaris van Infrastructuur en Milieu van het Koninkrijk der Nederlanden
         
         
            Voor het Ministerie van Infrastructuur en Milieu
         
      
      
         In Anwesenheit von Siim KALLAS, Vizepräsident der Europäischen Kommission
         
         En présence de M. Siim KALLAS, vice-président de la Commission européenne
         
         In presenza di Siim KALLAS, vicepresidente della Commissione europea
         
         In aanwezigheid van Siim KALLAS, vicevoorzitter van de Europese Commissie
         
      
   
   
      (1)  OL L 343, 2012 12 14, p. 32.
   
      (2)  OL L 276, 2010 10 20, p. 22.
   
      1 PRIEDAS
      
         Paskirstymo proceso stebėjimas
      
      Siekiant nuolat gerinti pajėgumų paskirstymo procesą, jis bus vertinamas kasmet. Vertinimas bus atliekamas sudarius metinį tvarkaraštį, t. y. kiekvienų metų rugpjūčio mėn. viduryje–spalio mėn.
      Vertinimą atliks administracinė valdyba, pasitarusi su Geležinkelio įmonių patariamąja grupe ir Terminalų patariamąja grupe.
      Kiekvienų metų paskutinį ketvirtį vykdomojoje valdyboje bus svarstomas vertinimo ataskaitos projektas ir pateikta rekomendacijų.
      Pagal reglamento 19 straipsnį, administracinė valdyba paskelbs stebėjimo rezultatus.
      Pirmoji bus atlikta 2014 m. vertinimo ataskaita.
      Du kartus per metus (1 laikotarpis: nuo gruodžio mėn. iki birželio mėn. vidurio, 2 laikotarpis: nuo birželio mėn. iki gruodžio mėn. vidurio (tvarkaraščio pakeitimas)) bus stebimi rodikliai:
      
                  —
               
               
                  iš anksto nustatyta traukinių linija:
                  
                              —
                           
                           
                              X-11 iš anksto nustatytų pasiūlytų traukinių linijų kiekvienoje atkarpoje skaičius,
                           
                        
                              —
                           
                           
                              nuo X-11 iki X-8 ir nuo X-8 (– 1 diena) iki X-2 (be įeinančių ir išeinančių atkarpų) pateiktų prašymų skaičius,
                           
                        
                              —
                           
                           
                              koridoriaus įstaigos skirtų traukinių linijų skaičius,
                           
                        
                              —
                           
                           
                              į tvarkaraštį įtrauktų traukinių linijų skaičius,
                           
                        
                              —
                           
                           
                              nesuderinamų paraiškų skaičius (besidubliuojantys užsakymai X-8).
                           
                        
            
                  —
               
               
                  X-2 koridoriaus įstaigos skirtinų rezervinių pajėgumų rodiklis:
                  
                              —
                           
                           
                              pasiūlytos traukinių linijos,
                           
                        
                              —
                           
                           
                              skirtos traukinių linijos,
                           
                        
                              —
                           
                           
                              aktyvų tvarkaraščio etapą pasiekusios traukinių linijos.
                           
                        
            
   
      2 PRIEDAS
      
         Tvarkaraščių sudarymo veiksmai, susiję su iš anksto nustatytomis traukinių linijomis ir rezerviniais pajėgumais
      
      
                  Data/laikotarpis
               
               
                  Veiksmai
               
            
                  X-11
               
               
                  Paskelbiamos infrastruktūros valdytojų ir paskirstymo įstaigų suteiktos iš anksto nustatytos traukinių linijos
               
            
                  X-8
               
               
                  Pateikiami prašymai dėl traukinių linijų
               
            
                  X-7,5
               
               
                  Infrastruktūros valdytojams ir paskirstymo įstaigoms nusiunčiami prašymai taikyti lanksčius metodus (pvz., pirmas/paskutinis kilometras) arba specialias sąlygas
               
            
                  X-7,5
               
               
                  Administracinės valdybos sprendimu kompetentingiems infrastruktūros valdytojams ir kompetentingoms paskirstymo įstaigoms gali būti grąžintos kai kurios likusios (nepanaudotos) iš anksto nustatytos traukinių linijos, kad jie galėtų linijas panaudoti sudarydami metinį tvarkaraštį
               
            
                  X-5,5
               
               
                  Infrastruktūros valdytojai ir paskirstymo įstaigos patvirtina linijų tiesimą taikant prašomus lanksčius metodus ir pateikia rezultatus koridoriaus įstaigai, kad ji būtų apie tai informuota ir galėtų parengti tvarkaraščio projektą
               
            
                  X-5
               
               
                  Koridoriaus įstaiga paskelbia iš anksto nustatytų traukinių linijų, įskaitant infrastruktūros valdytojų ir paskirstymo įstaigų taikant prašomus lanksčius metodus suteiktas atkarpas, tvarkaraščio projektą
               
            
                  X-5 – X-4
               
               
                  Pareiškėjai pateikia pastabas
               
            
                  X-4 – X-3,5
               
               
                  Atliekamas vėlesnis tvarkymas ir galutinis paskirstymas
               
            
                  X-4 – X-2
               
               
                  Planuojami (parengiami) ad hoc vežimo rezerviniai pajėgumai
               
            
                  X-2
               
               
                  Paskelbiami ad hoc vežimo rezerviniai pajėgumai
               
            
   
      3 PRIEDAS
      
         X-8 taikomos nesuderinamų prašymų dėl iš anksto nustatytų traukinių linijų koordinavimo prioriteto taisyklės apibūdinimas
      
      
                  LPAP
                  
               
               
                  =
               
               
                  bendras prašytas iš anksto nustatytos traukinių linijos ilgis
               
            
                  LTP
                  
               
               
                  =
               
               
                  bendras prašytas visos traukinių linijos ilgis
               
            
                  YRD
                  
               
               
                  =
               
               
                  prašytų važiavimo dienų tvarkaraščio laikotarpiu skaičius
               
            
                  K
               
               
                  =
               
               
                  prioriteto koeficientas
               
            Visi ilgiai skaičiuojami kilometrais.
      Prioritetas apskaičiuojamas pagal šią formulę:
      
         
      Ši formulė gali būti naudojama taip, kad pirmiausia prioriteto vertė (K) apskaičiuojama tik bendrą prašytą iš anksto nustatytos traukinių linijos ilgį (LPAP) padauginus iš prašytų važiavimo dienų tvarkaraščio laikotarpiu skaičiaus (YRD).
      Jei tokiu būdu prašymų neįmanoma atskirti, į apskaičiavimą įtraukiamas bendras prašytas visos traukinių linijos ilgis (LTP).